CELEX: 62009FN0052
Language: fi
Date: 2009-07-30 00:00:00
Title: Asia F-52/09: Kanne 30.7.2009 — Da Silva Pinto Branco v. yhteisöjen tuomioistuin

10.10.2009   
            
            
               FI
            
            
               Euroopan unionin virallinen lehti
            
            
               C 244/16
            
         Kanne 30.7.2009 — Da Silva Pinto Branco v. yhteisöjen tuomioistuin
   (Asia F-52/09)
   2009/C 244/27
   Oikeudenkäyntikieli: ranska
   
      Asianosaiset
   
   
      Kantaja: Delfina Da Silva Pinto Branco (Luxemburg, Luxemburg) (edustaja: asianajaja M. Erniquin)
   
      Vastaaja: Euroopan yhteisöjen tuomioistuin
   
      Oikeusriidan kohde ja kuvaus
   
   Aluksi kantajan irtisanomisesta tehdyn päätöksen kumoamisvaatimus. Sitten vaatimus vakinaistaa hänet tai toissijaisesti palauttaa hänet tehtäviinsä koeajalla olevaksi virkamieheksi. Lopuksi hänelle aiheutuneeseen henkiseen kärsimykseen perustuva vahingonkorvausvaatimus.
   
      Vaatimukset
   
   
               —
            
            
               On kumottava nimittävän viranomaisen 24.10.2008 tekemä irtisanomispäätös sekä arviointikomitean 8.10.2008 antama lausunto, arvioijan 22.2.2008 ja 10.6.2008 laatimat koeaikaa koskevat kertomukset sekä nimittävän viranomaisen 18.4.2008 tekemä päätös koeajan pidentämisestä
            
         
               —
            
            
               kantaja on vakinaistettava 1.3.2008 lähtien ja hänelle on tunnustettava oikeus saada korvausta, joka vastaa sen palkan, joka hänelle olisi maksettu, jos hänet olisi vakinaistettu 1.3.2008, ja niiden summien, jotka hän on tosiasiallisesti saanut tästä päivästä lähtien, välistä eroa tuomion antamispäivään asti; toissijaisesti palautettava kantaja koeajalla olevan virkamiehen tehtäviin joko siihen yksikköön, jossa hän oli ennen irtisanomista taikka toimielimen muuhun yksikköön, jotta hän voi suorittaa siellä uuden koeajan
            
         
               —
            
            
               vastaaja on velvoitettava maksamaan vahingonkorvausta kantajalle aiheutuneesta henkisestä kärsimyksestä; korvaus arvioidaan 5 000 euron suuruiseksi
            
         
               —
            
            
               yhteisöjen tuomioistuin on velvoitettava korvaamaan oikeudenkäyntikulut.